|  |
| --- |
| 6. SJEDNICA GRADSKOG VIJEĆA GRADA POŽEGE  TOČKA 5. DNEVNOG REDA  PRIJEDLOG ODLUKE  O PLAĆI I DRUGIM PRAVIMA GRADONAČELNIKA I ZAMJENIKA GRADONAČELNIKA GRADA POŽEGE  PREDLAGATELJ: Gradonačelnik Grada Požege  IZVJESTITELJ: Gradonačelnik Grada Požege i pročelnica Upravnog odjela zan financije  Prosinac 2025. |

**Slika na kojoj se prikazuje tekst, isječak crteža

Opis je automatski generiran**

R E P U B L I K A H R V A T S K A

Slika na kojoj se prikazuje tekst

Opis je automatski generiranPOŽEŠKO-SLAVONSKA ŽUPANIJA

GRAD POŽEGA

GRADONAČELNIK

KLASA: 024-02/25-03/18

URBROJ: 2177-1-01/01-25-1

Požega, 4. prosinca 2025.

GRADSKOM VIJEĆU GRADA POŽEGE

PREDMET: Prijedlog Odluke o plaći i drugim pravima gradonačelnika i zamjenika gradonačelnika Grada Požege - dostavlja se

Na osnovi članka 62. stavka 1. podstavka 1. Statuta Grada Požege (Službene novine Grada Požege, broj: 2/21. i 11/22.), te članka 59. stavka 1. i članka 61. stavka 1. i 2. Poslovnika o radu Gradskog vijeća Grada Požege (Službene novine Grada Požege, broj: 9/13., 19/13., 5/14. i 19/14., 4/18., 7/18.- pročišćeni tekst, 2/20., 2/21. i 4/21.- pročišćeni tekst), dostavlja se Naslovu na razmatranje i usvajanje Prijedlog Odluke o plaći i drugim pravima gradonačelnika i zamjenika gradonačelnika Grada Požege.

Pravni osnova za donošenje predmetne Odluke je u članku 35. stavku 1. točki 2. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.-vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), članka 2. - 5. Zakona o plaćama u lokalnoj i područnoj (regionalnoj) samoupravi (Narodne novine, broj: 28/10. i 10/23.) i članku 39. stavku 1. podstavku 3. Statuta Grada Požege (Službene novine Grada Požege, broj: 2/21. i 11/22.).

GRADONAČELNIK

prof.dr.sc. Borislav Miličević, v.r.

PRILOG:

1. Zaključak Gradonačelnika Grada Požege
2. Prijedlog Odluke o plaći i drugim pravima gradonačelnika i zamjenika gradonačelnika Grada Požege

**Slika na kojoj se prikazuje tekst, isječak crteža

Opis je automatski generiran**

R E P U B L I K A H R V A T S K A

Slika na kojoj se prikazuje tekst

Opis je automatski generiranPOŽEŠKO-SLAVONSKA ŽUPANIJA

GRAD POŽEGA

GRADONAČELNIK

KLASA: 024-02/25-03/18

URBROJ: 2177-1-01/01-25-2

Požega, 4. prosinca 2025.

Na temelju članka 44. stavka 1. i članka 48. stavka 1. točke 1. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 106/03, 129/05, 109/07, 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), te članka 62. stavka 1. podstavka 1. i članka 120. Statuta Grada Požege (Službene novine Grada Požege, broj: 2/21. i 11/22.), Gradonačelnik Grada Požege, dana 4. prosinca 2025. godine, donosi sljedeći

Z A K L J U Č A K

I. Utvrđuje se Prijedlog Odluke o plaći i drugim pravima gradonačelnika i zamjenika gradonačelnika Grada Požege kao u predloženom tekstu.

II. Prijedlog Odluke iz točke I. ovoga Zaključka upućuje se Gradskom vijeću Grada Požege na razmatranje i usvajanje.

GRADONAČELNIK

prof.dr.sc. Borislav Miličević, v.r.

DOSTAVITI:

1. Gradskom vijeću Grada Požege
2. Pismohrani, ovdje

PRIJEDLOG

Slika na kojoj se prikazuje simbol, crveno, zastava

Sadržaj generiran uz AI možda nije točan.

R E P U B L I K A H R V A T S K A

POŽEŠKO-SLAVONSKA ŽUPANIJA

Slika na kojoj se prikazuje emblem, grb, simbol, krug

Sadržaj generiran uz AI možda nije točan.GRAD POŽEGA

Gradsko vijeće

KLASA: 024-02/25-03/18

URBROJ: 2177-1-02/01-25-3

Požega, \_\_\_. PROSINCA 2025.

Na temelju članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.-vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15. - ispravak, 123/17., 98/19. i 144/20.),članka 3. Zakona o plaćama u lokalnoj i područnoj (regionalnoj) samoupravi (Narodne novine, broj: 28/10. i 10/23.) i članka 39. stavka 1. podstavka 3. Statuta Grada Požege (Službene novine Grada Požege, broj: 2/21. i 11/22.),Gradsko vijeće Grada Požege, na svojoj 6. sjednici, održanoj dana, \_\_\_. prosinca 2025. godine, donosi

O D L U K U

o plaći i drugim pravima gradonačelnika i zamjenika gradonačelnika Grada Požege

I. OPĆE ODREDBE

Članak 1.

Ovom Odlukom o plaći i drugim pravima gradonačelnika i zamjenika gradonačelnika Grada Požege (u nastavku teksta: Odluka) utvrđuje se osnovica i koeficijent za obračun plaće gradonačelnika i njegovih zamjenika koji dužnost obnašaju profesionalno te druga materijalna prava.

Članak 2.

Izrazi koji se koriste u ovoj Odluci, a imaju rodno značenje odnose se jednako na muški i ženski rod.

II. OSNOVICA I KOEFICIJENT ZA OBRAČUN PLAĆE ZA VRIJEME OBNAŠANJA DUŽNOSTI

Članak 3.

(1) Plaću gradonačelnika i zamjenika gradonačelnika Grada Požege (u nastavku teksta: dužnosnici) čini umnožak koeficijenta i osnovice za obračun plaće uvećano za 0,5% za svaku navršenu godinu radnog staža, a ukupno najviše za 20%.

(2) Osnovica za obračun plaće dužnosnika iz stavka 1. ovoga članka utvrđuje se u visini osnovice za obračun plaće državnih dužnosnika sukladno propisima kojima se uređuju obveze i prava državnih dužnosnika.

(3) Koeficijenti za obračun plaće dužnosnika iz stavka 1. ovoga članka iznose:

- za gradonačelnika: 5,46

- za zamjenika gradonačelnika: 4,64.

Članak 4.

Ako bi plaća za rad dužnosnika, bez uvećanja za radni staž, utvrđena na temelju ove Odluke bila veća od zakonom propisanog ograničenja, dužnosniku se određuje plaća u najvišem iznosu dopuštenom zakonom.

III. DRUGA PRAVA DUŽNOSNIKA

Članak 5.

(1) Dužnosnik koji dužnost obnaša profesionalno, osim prava na plaću, ostvaruje i:

- pravo iz mirovinskog i zdravstvenog osiguranja

- pravo na naknadu stvarnih materijalnih troškova nastalih u svezi obnašanja dužnosti i to:

1. troškove prijevoza, dnevnice, noćenja i drugih troškova vezanih za službeno putovanje, kao i dugih stvarnih troškova nastalih u svezi obnašanja dužnosti te

2. pravo na korištenje službenog automobila.

(2) Troškovi noćenja iz stavka 1. podstavka 2. točke 1. priznaju se u visini stvarno plaćenih izdataka, a visina dnevnice za službeno putovanje utvrđuje se u visini koju Vlada RH propisuje za korisnike koji se financiraju iz državnog proračuna.

Članak 6.

Za vrijeme obavljanja dužnosti, dužnosnik ima pravo na korištenje službenog automobila, mobilnog uređaja i prijenosnog računala u vlasništvu Grada Požege za službene potrebe sukladno aktima Grada Požege.

IV. PRIJELAZNE I ZAVRŠNE ODREDBE

Članak 7.

Rješenja o visini plaće za rad dužnosnika donosi pročelnik upravnog tijela u čijoj su nadležnosti kadrovski poslovi.

Članak 8.

Stupanjem na snagu ove Odluke prestaje važiti Odluka o plaći i drugim pravima gradonačelnika i zamjenika gradonačelnika Grada Požege (Službene novine Grada Požege, broj: 1/15. i 14/15.).

Članak 9.

Ova Odluka stupa na snagu osmog dana od dana objave u Službenim novinama Grada Požege.

PREDSJEDNIK

Tomislav Hajpek

O b r a z l o ž e n j e

uz Preijdlog Odluke o plaći i drugim pravima gradonačelnika i zamjenika gradonačelnika Grada Požege

I. PRAVNA OSNOVA ZA DONOŠENJE ODLUKE

Člankom 90.a. stavkom 1. i 2. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01. - vjerodostojno tumačenje, 106/03, 129/05, 109/07, 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) (u nastavku teksta: Zakon) propisano je da općinski načelnik, gradonačelnik, župan i njihovi zamjenici koji dužnost obavljaju profesionalno, za vrijeme profesionalnog obavljanja dužnosti imaju pravo na plaću i druga prava iz rada, a vrijeme obavljanja dužnosti uračunava im se u staž osiguranja, dok osobe koje dužnost obavljaju volonterski imaju pravo na naknadu za rad. Stavkom 3. istoga članka propisano je da se osnovna mjerila za određivanje plaće, odnosno naknade za rad kao i druga prava vezana uz profesionalno obnašanje dužnosti općinskog načelnika, gradonačelnika, odnosno župana i njihovih zamjenika određuju se posebnim zakonom.

Zakonom o plaćama u lokalnoj i područnoj (regionalnoj) samoupravi (Narodne novine, broj: 28/10. i 10/23.) (u nastavku teksta: Zakon o plaćama) propisano je da plaću župana, gradonačelnika i općinskih načelnika i njihovih zamjenika čini umnožak koeficijenta i osnovice za obračun plaće, uvećan za 0,5% za svaku navršenu godinu radnog staža, ukupno najviše za 20%. Člankom 3. Zakona o plaćama određeno je da osnovicu i koeficijente za obračun plaće župana, gradonačelnika i općinskih načelnika i njihovih zamjenika određuje odlukom predstavničko tijelo jedinice lokalne i područne (regionalne) samouprave u kojoj obnašaju dužnost, na prijedlog župana, gradonačelnika odnosno općinskog načelnika.

Predložena Odluka temelji se i na članku 35. stavku 1. točki 2. Zakona te na članku 39. stavku 1. podstavku 3. Statuta Grada Požege (Službene novine Grada Požege, broj: 2/21. i 11/22.).

II. OBRAZLOŽENJE PRIJEDLOGA ODLUKE

Prava gradonačelnika i zamjenika gradonačelnika Grada Požege sada su regulirana kroz dvije važeće odluke:

- Odlukom o plaći i drugim pravima gradonačelnika i zamjenika gradonačelnika Grada Požege (Službene novine Grada požege, broj: 1/15. i 14/15.) koji dužnost obavljaju profesionalno (odnosno uz zasnivanje radnog odnosa)

- Odlukom o visini naknade za rad i drugim pravima gradonačelnika i zamjenika gradonačelnika Grada Požege koji dužnost obavljaju volonterski (Službene novine Grada Požege, broj: 11/22.) kojom je određena visina naknade za rad i druga prava gradonačelnika i zamjenika gradonačelnika Grada Požege koji dužnost obavljaju volonterski (odnosno bez zasnivanja radnog odnosa).

Prijedlogom ove Odluke predlaže se obračun plaće gradonačelnika sukladno odredbi članka 4. stavka 1. podstavka 2. Zakona o plaćama na način da plaću gradonačelnika koji dužnost obavlja profesionalno čini umnožak koeficijenta od 5,46 i osnovice za izračun plaće državnih dužnosnika, prema propisima kojima se uređuju obveze i prava državnih dužnosnika, uvećan za 0,5% za svaku navršenu godinu radnog staža, ukupno najviše za 20%. Za obračun plaće zamjenika gradonačelnika koji dužnost obavlja profesionalno u skladu s odredbom članka 5. Zakona o plaćama predlaže se koeficijent od 4,64 koji propisuje da koeficijent za obračun plaće zamjenika gradonačelnika koji dužnost obavlja profesionalno može iznositi najviše do 85% koeficijenta za obračun plaće gradonačelnika.

Prijedložena Odluka u svezi ostalih prava dužnosnika, i nadalje je sadržajno sukladna Uputi o postupanju u svezi s pravima lokalnih dužnosnika od 10. lipnja 2015. godine koju je izradilo tadašnje Ministarstvo uprave - Uprava za politički sustav, državnu upravu te lokalnu i područnu (regionalnu) samoupravu. Sukladno navedenoj Uputi Ministarstva dužnosnici koji dužnost obavljaju profesionalno, imaju isključivo prava koja proizlaze iz prava tih osoba izabranih na dužnost u jedinici lokalne samouprave temeljem rezultata provedenih izbora, a ne prava iz službeničkog statusa. Dakle, dužnosnici imaju pravo na plaću i staž osiguranja, ostvaruju prava iz mirovinskog i zdravstvenog osiguranja, te imaju pravo na naknadu stvarnih materijalnih troškova nastalih u vezi s obnašanjem dužnosti (putnih i drugih troškova nastalih u svezi s obnašanjem dužnosti, troškova prijevoza, dnevnica za službena putovanja), te još neka prava u svezi s obavljanjem dužnosti (npr. korištenje službenog automobila). Na lokalne dužnosnike ne primjenjuju se niti prava iz kolektivnih ugovora koja se primjenjuju na lokalne službenike niti odredbe Zakona o službenicima i namještenicima u lokalnoj i područnoj (regionalnoj) samoupravi. Nadalje, u Uputi je izričito navedeno da dužnosnici nemaju pravo na naknadu za neiskorišteni godišnji odmor, plaćeni ili neplaćeni dopust, regres, jubilarnu nagradu, otpremninu, dodatke na plaću (izuzev uvećanja za 0,5% za svaku navršenu godinu radnog staža, a ukupno najviše za 20%), kao niti druga prava koja ostvaruju lokalni službenici temeljem svog službeničkog statusa. Također, prema Uputi dužnosnici koji dužnost obavljaju volonterski odnosno bez zasnivanja radnog odnosa imaju pravo na naknadu za rad sukladno zakonu, te pravo na naknadu stvarnih materijalnih troškova nastalih u vezi s obnašanjem dužnosti (putnih i drugih troškova nastalih u svezi s obnašanjem dužnosti, troškova prijevoza, dnevnica za službena putovanja), te također neka prava u svezi s obavljanjem dužnosti (kao što je npr. korištenje službenog automobila).

Stupanjem na snagu ove Odluke prestaje važiti Odluka o plaći i drugim pravima gradonačelnika i zamjenika gradonačelnika Grada Požege objavljena u Službenim novinma Grada Požege, broj: 1/15. i 14/15. te se predlaže da odluka stupi na snagu osmog dana od dana objave u Službenim novinama Grada Požege.

III. Sukladno članku 3. Zakona o plaćama, Gradonačelnik Grada Požege podnosi Gradskom vijeću na razmatranje i usvajanje Prijedlog Odluke o plaći i drugim pravima gradonačelnika i zamjenika gradonačelnika Grada Požege.